
	VARNO DELO STROJNIKA-NADZORNIKA ČRPALNIH POSTAJ
	


Navodilo za varno delo strojnika – nadzornika črpalnih postaj pri vstopu, izstopu v / iz objekta vodarne, vodarne dezinfekcijske postaje, vodohrana, vodohrana prečrpališča, rezervoarja, nabire, prečrpališča, prečrpališča z vodohrani, vodohrana s hidroforno postajo, merilni jašek in dezinfekcijsko postajo z navedbo opravil v posameznem vodooskrbnem objektu. 
 
1. NAMEN NAVODILA
Navodilo je namenjeno posamezniku za varno in pravilno vstopanje v objekte in varno in pravilno zapuščanje vodooskrbnih objektov, ko zagotavljamo stalno spremljavo obratovalnega režima, stanja vodooskrbnih objektov in pri odpravljanju neskladnosti, ter ko želimo dosegati postavljene zahteve v zvezi s pitno vodo.

2. NEVARNOST PRI DELU	
Izvajalci nadzora obratovanja vodooskrbnih objektov so lahko samo osebe s pridobljenimi znanji in končanimi potrebnimi strokovnimi usposabljanji, pri čemer pa lahko pri vstopanju in zapuščanju navedenih objektov pride zaradi neupoštevanja uporabe predpisanih osebnih zaščitnih sredstev in ne uporabe zaščitne iz vlečne cevi (v kolikor je zaščitna cev na objektu vgrajena ) pri nastopu / sestopu na lestve oz. na steno vzidanega klina še do zdrsov ali padcev.

3. VSTOP V OBJEKT
Pred vstopom v objekt se mora v kolikor je potrebno odstraniti naneseni material, ki bi ser lahko pri odpiranju objekta vanj vsul. Nato s ključem odklenemo ključavnico na vratih objekta oz. zaščitnem pokrovu na jašku, ter ga odpremo. Vizualno opravimo pregled objekta v katerega vstopamo, preverimo brezhibnost klinov na zidu jaška ali na vstopni lestvi in vstopimo. Na objektih v katerih se moramo spustiti v nižje ležeči prostor, izvlečemo oprijemno cev, če je vanj vgrajena, ter s pomočjo le te varno stopimo na prvi klin lestve ali klina ki je vzidan v steno jaška. Zagotavljati nam mora nosilnost in stabilnost.

4. DELO V OBJEKTU
Stalna naloga izvajalca nadzora obratovanja vodooskrbnih objektov so pregledi pravilnosti delovanja črpališč, preverjanje ustreznosti predpisanih karakteristik, pregledi eventualnih napak in poseganje v delovanje črpališča. Eventualne neskladnosti in odprave manjših napak se evidentirajo, ter obveščajo vodjo nadzornega centra in izmene, ter po potrebi vodjo ali pomočnika vodje SČV.


Delovna opravila in naloge strojnika – nadzornika črpalnih postaj v vodooskrbnem objektu so:

:  vizualni pregled stanja objekta od zunaj, vizualni pregled zaščitne ograje objekta
:  vizualni pregled stanja objekta od znotraj

:  popis pritiska sesalnega voda

:  popis pritiska tlačnega voda

:  popis obratovalnih ur črpalk

:  popis vodomera

:  popis in izmera nivoja vode

:  izmera in popis vtoka vode

:  izmera in popis preliva vode

:  izmera tempearature vode

:  izmera in uravnavanje vsebnosti klora  

:  izmera motnosti vode

:  uravnavanje in oskrba objektov z dezinfekcijskimi sredstvi ( Cl in Co2 ) 

:  spremljanje in nadzor delovanja strojne in elektro opreme

: pregled stanja ventilov, raztezne posode, črpalk, elektro omare, stanja zračnikov

	  : pregled in kontrola elementov ogrevanja objekta	

: čiščenje objekta

: popis števcev porabe električne energije

     : vpisovanje opravljenih del na objektu na obrazce št.


5. ČIŠČENJE IN PREGLEDOVANJE OBJEKTOV
Stalna zadolžitev strojnika – nadzornika črpalnih postaj je da ob prihodu vizualno pregleda objekt poskrbi za čistočo pohodnih površin. Tedensko je potrebno iz vogalov zidov, radiatorjev, iz elektro omar, … , z omelom ali sesalcem odstranjevati prah in pajčevino, ter po potrebi oz. najmanj enkrat mesečno z vlažno krpo obrisati tla, ter 2x letno površine obložene s ploščicami. Objekt se lahko zapusti le čist in urejen.

6. OSEBNA ZAŠČITNA OPREMA
Izvajalec dela strojnik – nadzornik črpalnih postaj mora pri svojem delu uporabljati predpisana osebna zaščitna sredstva ( zaščitni čevlji, delovna zaščitna obleka, rokavice ) zaradi svoje lastne varnosti, ter vidnosti in prepoznavnosti na terenu.

